**7 233,96 лв са постъпили в дарителската банкова сметка на община Благоевград до 1 април 2020 година**

Дарителската сметка е за набиране на средства във връзка с усложняващата се епидемична обстановка, свързана с разпространението на коронавирус и обявено извънредно положение в  страната.  Кметът на община Благоевград инж.Румен Томов дари заплата си за месец март в разкритата дарителска банкова сметка. Постъпления има и от трудовите възнаграждения на кметския наместник на село Селище Валери Байрактарски, на общински служители и жители на община Благоевград.

Набраните средства ще бъдат разходвани за противоепидемични мерки и за закупуването на медицинска апаратура за интензивно лечение на тежки случай с коронавирус.

Всеки жител на община Благоевград, както и живеещите в чужбина наши съграждани, които имат възможност и желание да подкрепят Община Благоевград за предотвратяване разпространението на коронавирус и запазване здравето на гражданите, може да го направят на дарителската сметка. Нека бъдем единни  в създалата се ситуация в името на нашите деца и родители!  Заедно можем да победим опасната зараза!

Благодарим на всички дарители, които са отделили от лични средства!

**Сметка:**

**BG87 SOMB 91308413725344**

**Код за плащане 44 51 00**

**Получател: Община Благоевград**

**Основание:** Дарителска кампания във връзка с усложняващата се епидемична обстановка и обявеното с Решение от 13.03.2020г на Народното събрание на Република България извънредно положение, и препоръки на Националния оперативен щаб, създаден със заповед №Р-37/26.02.2020г на министър-председателя на Република България.